**Neville Johnson sorozat – ÚT A TERMÉSZETFÖLÖTTIBE**

**1. HALLANI SZELLEMBEN - Isten Hangja**

4Móz.24:16 Aki HALLJA Isten szavát, aki tudását a Felségestől kapja, aki LÁTJA a Mindenhatótól kapott látomást...

RHEMA (Isten beszélt szava – a logos az írott szava) és LÁTOMÁS

Isten szólhat hozzánk füllel hallható módon, belső hangon, angyalokon, álmokon keresztül, stb. de most azt vizsgáljuk meg, amikor Isten a szívünkhöz szól: BELSŐ HANG, mely nem más, mint egy spontán jövő gondolat! **Minden spontán gondolat a szellemvilágból jövő hang!**

MINDNYÁJAN HALLUNK a szellemvilágból! Így lettünk megalkotva. Állandóan halljuk Isten hangját, csak nem vagyunk tudatában, hogy Őt halljuk – mint ahogy gonosz szellemeket is hallunk állandóan, csak nem vagyunk tudatában, hogy azok nem a saját gondolataink, hanem valaki beszél hozzánk...

2Kor.10:5 le kell rombolnunk minden OLYAN GONDOLATOT – tehát minden spontán gondolatot – mely Isten ismerete ellen emeltetett.   
Miért? Mert azok nem a saját gondolataink, hanem a szellemvilágból mondták neked!!!

A feladatunk, megkülönböztetni, hogy a spontán gondolat épp honnan jött!

A spontán gondolat az, amit nem mi kezdeményeztünk, csak úgy jött. A szellemvilág így kommunikál velünk! Isten teremtett így bennünket, hogy meghallhassuk Őt, de mivel az ellenség is tudja, hogy spontán gondolatok által halljuk a szellemvilágot, ezért megpróbál ezzel visszaélni. Ezért nagyon fontos tudnunk, hogy mikor halljuk Isten hangját és mikor az ellenségét! Ha meg tudod nevezni szavak által amit érzel, az a szellemvilágból jön. Pl. félelem, harag, szeretet, öröm, stb.

Leginkább úgy tudjuk megkülönböztetni, hogy ÉREZZÜK a különbséget. A gonosztól jövő gondolatokban rossz érzés támad bennünk és az alázat helyett az egót, tehát az önzést építi bennünk. Az ellenség gondolatai kényszerítőek, állandóan bombázza az agyunkat – sürget bennünket és nem hagy nekünk nyugton – elveszi a békességet és kárhoztat.

Istentől jövő spontán gondolatok jó érzést, hitet, izgalmat és Isten felé való szeretetet építenek bennünk! Isten szól egyszer vagy többször, soha nem kényszerít, hanem szelíden, szeretetben szól – noszogat: kopog szívünk ajtaján – de ha nem hallgatunk Rá, tovább áll és nem kényszerít!

Jel.3:20 Az ajtó előtt állok és zörgetek – a zörgetés, vagy kopogás MAGA Isten hangja! Tanuld meg, hogyan szokott Isten a TE ajtódon zörgetni – tehát tanulj meg reagálni a hívására, arra, hogyan kommunikál VELED!

Nem megy, amikor görcsösen próbálsz „hallani” Istentől – sokkal inkább a spontán hangjára ráhangolódás az, ami működik! Ebben segít az elcsendesedés („soaking”).

**2. HALLANI SZELLEMBEN – Az elme fontossága**

A Menny nyelve sokszínűbb, átfogóbb, mint a saját, földi nyelvünk. A Menny Királyságának a nyelve magasabb szintű, melyet meg kell tanulnunk!

**A szellemvilág nyelvében benne vannak**:

1. Szavak
2. Érzések, érzelmek
3. Látások, látomások
4. Képek
5. Intuitív (ráérző) ismeret vagy tudás, ki nem mondott kommunikáció
6. Szimbólikus képek, vagy kifejezések
7. Álmok

A természetes nyelvünk először az elménkbe jut, és onnan kell eljuttatnunk a szívünkbe. A szellem nyelve épp fordítva van: először a szívünkbe, tehát a szellemünkbe jut, és onnan kell, hogy átkerüljön az elménkbe azért, hogy megérthessük, felfoghassuk.

Sokkal magasabb szintű a megértése annak, amikor képet kapunk szavak helyett, különösen, ha azok érzelmekkel együtt jönnek!

**Nem hagyhatjuk ki az elmét, mert Istennel való járásunkban nem CSAK a szellemünkkel járunk**, hanem a lelkünkkel és testünkkel is. Ezeket nem hagyhatjuk ki, mert a lelkünk és testünk NEM gonosz, csupán a régi természetünk, tehát „ó természetünk”, most azonban mi már új teremtések vagyunk!

Amikor Isten felénk való kommunikációjáról beszélünk, akkor a teljes Istenségre gondolunk, az Atya, a Fiú, a Szent Szellem, angyalok, stb. tehát Isten bármelyikük által kommunikálhat velünk!

***3 Főbb útja a szellemi kommunikációnak:***- Szavak  
- Látomások   
- Érzelmek, érzések

Az Úrral a szellemünk által állunk kapcsolatban, azonban az elménk kihagyásakor nem érthetjük meg, amit Isten mond nekünk. Együtt kell, hogy működjön!

A szellemünk folyamatosan hall Istentől (spontán jövő gondolatok), azonban a problémánk az elménkkel van!

Ef.1:17-18 Hogy a mi Urunk, Jézus Krisztusnak Istene, a dicsőségnek Atyja adjon nektek bölcsességnek és kijelentésnek Szellemét az Ő megismerésében (18) és világosítsa meg értelmetek szemeit, hogy tudhassátok, hogy mi az Ő elhívásának a reménysége, mi az Ő öröksége dicsőségének gazdagsága a szentek között.

Itt a megismerés egy elmebeli megismerésre vonatkozik, a szellemi kijelentést az elménknek – intellektuális módon – meg kell értenie!   
(Isteni kijelentés – apokalypsis - szellemtől szellembe történő kommunikáció)

Minden Istentől jövő kommunikáció az elménkbe fog végül kerülni, ott kerül bejegyzésre és bár gondolatokként hangoznak, ott, az elménk területén meg kell értenünk, ahhoz, hogy engedelmeskedni tudjunk annak. (Jöhetnek inspirációk által, amit az Úr mondani akar, de azt is meg kell értenünk az elménkkel). **Ha az elménk a KAPOCS a szellemünk és elménk között, akkor tudhatjuk, hogy a legnagyobb csatamező az elme területe. A legnagyobb harc az elménkért folyik!** Egyetlen kísértés sem jöhet gondolatok nélkül.

Az elménk a testünk csodálatos része, mely a számítógéphez hasonlóan működik – beprogramozhatunk dolgokat, információkat (képeket, érzéseket, szavakat, illatokat, dallamokat, stb.) képes raktározni és előhívni a memóriából.

**AZ AGYUNKNAK MEGÚJÍTÁSRA VAN SZÜKSÉGE!**

HA nincs az elménk megújítva, az előtte beprogramozott dolgok „letiltják” az Istentől jövő információkat, mivel az számára „nem logikus” tehát megakadályozza, hogy az elmén keresztül az átjöjjön. Ezért van az, hogy bár Isten beszél, és a szellemünk hallja, mégsem jut el hozzánk, mert még mielőtt megérthetnénk, az a régi (ótermészetű) gondolkodásunk nem engedi át az Úr dolgait az elménken! (Kételyek). Ez a tudatalattinkban folyik, amikor nincs kompatibilitás (összeférhetőség) a szellemünk és az elménk között.   
A rossz programozás nem más, mint egy antikrisztusi szellem (Isten ellenes) – koncepciók, fogalmak, elméletek melyeket tanultunk és az elménkbe programozták.

1Kor.2:14 A természetes elme számára megfoghatatlanok Isten dolgai – bolondságok neki  
Róma 8:7 A természetes elme (óemberi természet) = test gondolata, ellenségeskedés Istennel

A meg nem újult elme az egyik legnagyobb akadálya annak, hogyan járhatunk az Úrral szellemben! Rendelkezhetünk az összes jó technikákkal, hallhatunk rengeteg tanítást arról, hogyan halljuk meg Isten hangját, de ha az elménk nem újul meg, a régi rossz programozás tiltakozni fog és nem hajlandó együttműködni azzal, amit Isten mond!

Luk.11:34 A test lámpása a szem – de ez az elméről beszél.   
Ha összhangban van az elméd a szellemeddel, egy irányba fog tekinteni a szemed és a tested teljessége tele lesz fénnyel, világossággal.

Róma 12:1-2 …szánjátok oda a ti testeiteket élő, szent és Istennek kedves áldozatul… (2) és ne szabjátok magatokat –e világhoz (görög szerint: ne legyetek egységben ezzel a világgal), hanem VÁLTOZZATOK EL A TI ELMÉTEK MEGÚJULÁSA ÁLTAL, hogy megvizsgáljátok mi az Istennek jó és tökéletes akarata!

Átváltozás: metamorfózis / renováció  
Mt.17:2 Jézus átváltozott a tanítványok szeme láttára és ragyogott az arca, fényt, világosságot sugárzott magából!

Ézs.60:1 Kelj fel, világosodjál… Isten dicsősége belőlünk, a bensőkből akarja előhozni dicsőségét.

**HOGYAN ÚJÍTHATJUK MEG AZ ELMÉNKET?**

Csakis úgy lehet megújítani, tehát újra programozni az elménket, hogy „rhema” ***KIJELENTÉST*** (kinyilatkoztatást) kapunk Isten Igéjéből!   
A kijelentés a szellemünkbe jön, ami átkerül az elménkbe – DE mivel ez **kijelentés, ami ÉLET és ERŐ** – minden, ami ellentétes azzal a kijelentéssel, automatikusan törli az előző programozást! A kijelentésben olyan erő van, hogy kitörli az előzményeket!

Jak.1:21 …szelídséggel fogadjátok a beoltott Igét, mely megmentheti a lelkeiteket! (A lelkünknek van szüksége megmentésre!) AZ ELMÉNK MEGÚJULÁSA MEGMENTI A LELKÜNKET!

AZ ELME-ÁLLAPOTUNK MEGHATÁROZZA, hogy HOGYAN HALLHATJUK MEG ISTENT! A szűklátókör és az előítélet mindenféle dolgoktól visszatart bennünket!

A kijelentés megszerzéséhez azonban minőségi időt kell töltenünk az Úrral – Igéjének tanulmányozásában és azon való elmélkedésben, meditálásban. Ez nem megy pár perc alatt, azonban annyira lényeges, hogy ténylegesen meghatározza, hogy meghalljuk –e az Úr hangját és az Ő útjain tudunk járni!

**3. HALLANI SZELLEMBEN – PRÓFÉCIÁK**

1Kor.12:10 – A prófétálás is Isten ajándéka, de ma nem igazán erről az ajándékról fogunk beszélni…

Időnként Isten használja ezt a kommunikációs eszközt, hogy szóljon népéhez, mégsem ez az elsődleges, vagy legfőbb útja, vagy módja, ahogy Isten szól hozzánk.

Amikor Istentől való prófécia hangzik el, ez kivált belőled egy pozitív reakciót, amiben a szellemed bizonyságot tesz arról, hogy ténylegesen Isten szólt hozzád ebből a próféciából.

Amikor valami túlságosan ismerőssé válik valami számunkra, akkor könnyen „megvethetjük” annak igazi jelentőségét, lehetünk így a próféciákkal is.

1Thessz.5:20 Meg ne vessétek a prófétálást (próféciákat).

Ámós 8:12 Vándorolni fognak tengertől tengerig és északtól fogva napkeletig. Futkosnak, hogy keressék az Úrnak beszédét, de nem találják meg.  
Isten már annyit szólt népéhez a prófétán keresztül, de mivel megvetették ezeket a próféciákat és nem figyeltek rá, Isten nem szólt így hozzájuk többé, ezért kezdtek el futkosni ide-oda, hogy kapjanak egy próféciát…

Mi ne tegyük ezt! Ne keressük a próféciákat, hogy minél több legyen belőle, hiszen azt a keveset is több évbe telik feldolgoznunk… Isten akkor és úgy szól prófécián keresztül, amikor és ahogyan Ő akar!

A legjobb próféták sem mondják mindig 100%-osan Istentől a próféciát, lehet benne emberi, ezért kell minden próféciát megvizsgálnunk! Úgy kell kezelnünk, mint ahogy a halat esszük – a szálkát ki kell köpni!

1Thessz.5:21 Mindent megpróbáljatok, ami jó, azt megtartsátok!

**Meg kell vizsgálnunk, hogy a prófécia:**- Igei, tehát az Igén nyugszik –e  
- Feltételes, tehát valamilyen feltételhez van kötve? (Neked kell –e tenned valamit a beteljesedéshez)  
- A szellemed bizonyságot tesz –e mellette, hogy az Úrtól van  
- Kárhoztató, vádló beszéd –e, mert az Úrtól jövő prófécia mindig felemel és épít!

***Minimum 2 dolog történik, amikor Istentől jövő igaz prófécia hangzik el:***

1. **Isten azonnal biztosítja a szellemvilágban mindazt, amire szükséged van annak a próféciának a beteljesedéséhez** (tehát szellemben történik valami a prófécia elhangzásakor, egy biztosítása a dolgoknak) – ettől még lehet, hogy éveket kell várni a beteljesedéshez…
2. **Az igaz próféciát meg fogja próbálni az ellenség és harcolni, küzdeni fog a beteljesedése ellen** abban a pillanatban, hogy az elhangzott!

Zsolt.105:19 (Józsefről beszél) Mindezideig amíg szava beteljesedett, az Úr beszéde megpróbálta őt.

Nem biztos, hogy nem Istentől volt az a prófécia, csak lehet akkora nagy volt a nyomás és az ellenállás ezzel kapcsolatban, hogy még csak félútig jutottál el benne. A te élettörténeted az lesz, hogy hogyan bántál azzal a próféciával, mely a sorsodra, rendeltetésedre vonatkozik! Ami meghatározza a sorsod! Abban a pillanatban, hogy az elhangzik, az egész szellemvilág „riasztásra” kerül és meg leszel jelölve!

Ezekben az utolsó időkben minden és mindenki várja az igaz Isten fiai megjelenését, akik végleg lerombolják az ellenség munkáját – ezért az ellenség mindent elkövet, hogy ezt megakadályozza!

Hitben végig kell követnünk az igaz próféciákat és ki kell tartanunk állhatatosan!

**4. HALLANI SZELLEMBEN – AKADÁLYOK, GÁTAK**

4Móz.12:6-8 Halljátok meg most az én beszédeimet, ha valaki az Úr prófétája közöttetek, én megjelenek annak látásban, vagy álomban szólok azzal. (7) Nem így az én szolgámmal, Mózessel, aki az én házamban hű. (8) Szemtől szembe szólok ővele, és nyilvánvaló látásban, nem homályos beszédek által, hanem az Úrnak hasonlatosságát látja…

A hűséges másik jelentése itt az eredeti szövegben: **ENGEDELMES**

Zsid.3:2 Aki hű (engedelmes) ahhoz, aki őt rendelte, Mózes is az ő egész házában

Az engedelmessége miatt Mózes szemtől-szembe látta és hallotta Istent. Ez az Úrral való kapcsolatunkról szól!

**SÜKETSÉG SZELLEME**

Mk.9:25 Jézus kiűz egy fiúból süketség szellemét…

Mt.13:15 Megkeményedett a nép szíve és hallván nem hallanak, látván nem látnak…

Ézs.29:10 Rátok öntötte az Úr a mély álomnak szellemét és bezárta szemeiteket…

Egy szellemi lény okozhat szellemi vakságot és süketséget:

2Kor.4:4 Akikben e világ istene megvakította a hitetlenek elméi, hogy ne lássák a Krisztus evangéliumának világosságát…

Mk.8:22-26 Jézus Bethsaidába ment, és Jézus a falun kívül gyógyította meg őt – aztán pedig úgy küldte el, hogy megkérte, ne menjen vissza abba a faluba és ne beszéljen erről senkinek…  
Bethsaidában már járt korábban Jézus, de visszautasították az Ő szavát.

*Szellemi alapszabály, alapelv: Az engedetlenség bálványimádást hozhat be*

Ez.14-3-4 Embernek fia! Ezek a férfiak fölvették bálványaikat szívükbe, és vétkeik botránkozását arcuk elé állították. Vajon engedjem e, hogy megkérdezzenek engem? (4) Ez okáért szólj velük, és mondjad nékik: Ezt mondja az Úr Isten: Valaki az Izráel házából bálványait szívébe fölveszi, és vétkének botránkozását teszi arca elé, és megy a prófétához: én, az Úr felelek meg annak én magam által bálványainak sokasága miatt;

Akháb király története – Mikeás próféta látása a mennyben és a hazugság szelleme…  
**2Kir.22**  
Isten az ő szívének bálványai szerint válaszolt neki… mivel csak azt akarta, hogy megerősítse az Úr prófécia által, amit ő akart…

HA ISTENTŐL AKARUNK HALLANI, EL KELL HATÁROZNUNK MAGUKAT, HOGY BÁRMI IS LEGYEN, NEKI FOGUNK ENGEDELMESKEDNI!  
Át kell adni Neki az életünket és minden vágyainkat, hogy teljesen odaszánjuk magunkat Neki és váljunk **ISTEN RABSZOLGÁIVÁ!**

Szolga és rabszolga közötti különbség – a héberben és a görögben is kettéválasztja a Biblia a kettőt. (*Fül átszúrása, melynek jelentése: csak az ő urának hangjára van füle!*)

2Móz.21:2-6 – leírja mi volt a jellemző a rabszolgára, tehát hogyan vált valaki azzá…

1Móz.24:2 Ábrahám rabszolgája minden fölött uralkodott, ami Ábrahámé volt!

**A rabszolgának nagy a felelősséged, de a hatalma is! Azonban nincs semmije, csupán jó sáfára az Urának…**

Ézs.50:4-5 …Fölserkenti minden reggel fülemet – megnyitotta fülemet, hogy halljak… (Jézusról beszél) MERT NEM VOLTAM ENGEDETLEN, hátra nem fordultam!

Fil.2:7 Önmagát megüresítette, szolgai (RABSZOLGA) formát vett föl…

Róma 12:1 Szánjuk oda a testünket és mindenünket Isten számára, mint áldozatot, hogy Isten saját céljaira használja

Templom felszentelése: 3Móz.9:6,23-24 (Mózes), 2Krón.1:6-7 (Salamon)

Mt.16:25 Aki meg akarja tartani az ő életét, elveszti azt, aki pedig elveszti az ő életét én értem, megtalálja azt.

Az határozza meg, hogy mennyire jól halljuk az Úr hangját, hogy mennyire éhezünk erre, mennyire vágyakozunk rá, hiszen azokra a dolgokra emlékszünk igazán, melyek fontosak számunkra!

**Isten számára a legnagyobb prioritás, hogy Vele járjunk – meghalljuk és meglássuk Őt!**

A prófétikus emberek képesek érzékelni a szellemvilágból azt, ami árad belőled és akkor vagy a te szíved vágyait, vagy Isten szavát prófétálhatja számodra. Hogyan lehetünk biztosak abban, hogy Istentől hallunk? Úgy, hogy teljesen átadjuk magunkat az Úr céljai számára és odaszánjuk magunkat Neki!

A süketség szellemét úgy törhetjük meg az életünk fölött, hogy megtérünk minden múltbeli engedetlenségből – mindazokból, amiket megmutat az Úr és aztán vessük hátunk mögé és kezdjünk újat az Úrral!

**5. A SZELLEMVILÁG – Látás Bevezetője**

**Ha ELHISZED**, hogy lehetséges úgy járnod az Úrral, mint azok a hétköznapi keresztények, akik a Bibliában vannak, akikkel Isten beszélgetett – akkor megtörténhet! Ha nem hiszed el, nem is fog megtörténni!

A bennünket körülvevő szellemvilág sokkal valóságosabb, mint a fizikai, mivel Isten maga SZELLEM és mindent magából teremtett! Ez Isten Királyságának valósága, vagy szférája – amit minden újjászületett ember láthat, hallhat és érzékelhet szellemi érzékeivel! Ezt kell megtanulnunk!

**Bár Isten Szellem, mégis valóságos „szellemi teste” van:**Náh.1:3 …lába nyomán felhők kavarognak – tehát van lába!  
2Móz.33:22-23 …kezemmel betakarlak. Azután elveszem a kezem, és megláthatsz, amint távolodom, de az arcomat nem láthatod. – tehát van Istennek keze és arca!

Róm.11:36 Mindent Isten teremtett, mindent Ő tart fenn és minden Őérte létezik!

**Isten Szellem. *De mi a szellem? Fény (világosság) és Erő (hatalom)*** (minden anyag alapja sűrített fény)Zsolt.63:2 (3) Felnézek rád szentélyedben, hogy dicsőségedet és erődet lássam!  
Zsolt.145:11 Uralkodásod dicsőségét hirdetik, hatalmad nagyságát magasztalják!

A te újteremtésed – szellemed fénylik, akárcsak maga az Úr! Amikor árasztja az Úr fényét rajtad keresztül, ez belülről kifelé megváltoztat téged! ISTEN BENNED VAN! A kenet Isten fénye „rajtunk”. Hét színben jelennek meg a rajtunk lévő ajándékok (Hét Szellem – hét kenet: Ézs.11)

**Csakis a szellemünkkel vagyunk képesek megérteni a szellemvilágot!**1Kor.2:14 Akiben csak a régi, emberi természet él, az nem tudja felfogni az Isten Szellemétől származó dolgokat. Számára mindez csak bolondság. Egyszerűen képtelen megérteni, mivel ezeket csak a Szent Szellem segítségével lehet megismerni.   
  
Szellemi érzékszerveink  
Szellemi hallás, látás, ízlelés, tapintás, érzékelés – melyek sokkal magasabb szintűek, mint a fizikai érzékelések. A szellemi emberünknek is vannak érzékszervei.

Ján.4:24 Isten SZELLEM, így csakis szellemben tudjuk imádni Őt!  
Jel.1:10 Szellemben voltam az Úrnak napján – amikor látomást látott és hallott is dolgokat…

TUDATOSSÁG = Érzékenység Szellemben

**6. LÁTNI SZELLEMBEN – 3 Törvényszerűség**

**Hogyan kerülhetünk szellembe?**Először is tiszta szívűeknek kell lennünk, mert ha a lelkiismeretünk nem tiszta, nem vagyunk képesek bekerülni a szellemvilágba, mert kívül tart bennünket a vádlás és kárhoztatás… (Áldottak a tiszta szívűek, mert ők meglátják Istent).

**Péld.23:7 angol szerint: „ahogy gondolkodik az ember, olyan ő!” Ahogy gondolkodunk a szellemi dolgokról, a természetes világon meg fog jelenni!**

***1. Kulcs:*** ***Amire fókuszálsz – amire koncentrálsz, vagy figyelsz, azzal leszel összeköttetésben!***2Kor.3:18 Mi fedetlen arccal szemléljük az Úr dicsőségét.  
2Kor.4:18 Nem a látható dolgokra nézünk, hanem a láthatatlanokra, mivel a láthatók ideig valók, a láthatatlanok azonban örökkévalók! *HOGYAN? Ahogy gondolkodsz, olyan vagy!*  
  
**Mát.5:28 Jézus szerint a képzelet, vagy elképzelés VALÓSÁG!**KÉPZELET A SZELLEMVILÁG NYELVE! A szellemvilágban a képzelet ugyanolyan, mint a valóság!

Ami a szánkon kijön – azokon a dolgokon gondolkodunk, az jár a fejünkben… Ha Jézusra figyelünk, Vele kapcsolódunk össze! Erről szól az imádat is!

**Kol.3:1-4 (1) Mivel Krisztussal együtt feltámadtatok a halálból, a mennyei dolgokra törekedjetek, hiszen Krisztus is a mennyben ül, Isten jobb oldalán. (2) A mennyei dolgokon gondolkozzatok, ne a földieken járjon az eszetek! (3) Hiszen meghaltatok, az új életetek pedig Krisztussal együtt Istenben van elrejtve. (4) Igen, a mi új életünk már Krisztusban van, s amikor majd Ő megjelenik, akkor Vele együtt ti is dicsőségesen megjelentek.** (A görög szerint – megjelenik: ragyogni, fényleni fog)

A görögben az a kifejezés, hogy „szögezzük a tekintetünket” valamire érzelmekkel teljes fókuszálásra, figyelem-összpontosításra utal! = Amin gondolkodsz, amit elképzelsz, azt a szeretet érzésével Istenre fordítsd, és akkor Vele fogsz összekapcsolódni! Minél erősebb az érzelem, annál erősebb és gyorsabb lesz az összekapcsolódás! (Igazából arra emlékszünk, amivel kapcsolatban volt valami erős érzelem bennünk.)

Az örökkévalóság világában (szférájában) a Menny a szívedben van (szellemben nincs tér és idő), tehát amikor az odafel valókat keressük – akkor a szívünkben lévő királyságot keressük! Odafigyeléssel, összpontosítással, az elménk, képzeletünk gyakorlásával tesszük ezt érzelemmel teljes módon! Ha ezt megteszed, MEGJELENIK NEKED KRISZTUS és valóságosan is Vele leszel dicsőségben (Kol.3:4)

***2. Kulcs:*** ***Először a lelki, utána a szellemi***

1Kor.15:44, 46 Van egy hús-vér emberi testünk, melyet az emberi lélek ural, úgy van szellemi testünk is, melyet a szellem kormányoz. (46) **Nem a szellemi ember jött először, hanem a lelki, vagyis a természetes ember, csak azután jött a szellemi ember.**

***Az elméd – tehát amire gondolsz, megnyitja a szellemed!*** Pl. amikor elkezdesz imádkozni, még nem vagy „szellemben”, de a szellemi embered egyszer csak bekapcsolódik az imába és már szellembe kerülsz – de nem onnan „indultál” hanem **a gondolataidat arra fordítottad és ez megnyitotta a szellemed**!

Az érzések nagyon fontosak, mert Isten SZERETET és szeretet által működik! TUDATOSSÁG!

Fontos még a HIT és a KIRÁLYSÁG-TUDAT! Persze szellemi éhség nélkül az egész nem működik!

***3. Kulcs:*** ***Ha egyszer áttörtél, újra megtörténhet és folyamatossá válhat!***

Az első áttörésig „nehéz” eljutni – ehhez kell az Urat keresni, böjtölni, stb. De ahogy megvan az első áttörés, bármikor be tudunk jutni ebbe a szférába. NEKED KELL FELGERJESZTENI!

**7. LÁTNI SZELLEMBEN – (1) HOGYAN**

ISTEN AKARJA, hogy LÁSSUNK SZELLEMBEN! A szellemi szemeink számára Ő nagyon is látható!

Ján.3:3 Bizony mondom neked, aki újjá nem született, nem láthatja meg Isten Királyságát  
***Ha újjászülettünk, igenis megláthatjuk Istent!***Ján.18:36 Jézus Királysága nem ebből a világból való! (Tehát amikor újjászületünk, láthatjuk a láthatatlan királyságot, mely nem ebből a világból való)  
Isten Királysága: Menny, angyalok, szentek (tanúbizonyságok fellegei), az Atya, Jézus, a Szent Szellem, mennyei lények. Tehát ez a szellemvilág!

Ef.1:18-19 Világosítsa meg értelmetek szemeit, hogy tudhassátok, hogy mi az Ő elhívásának a reménysége, mi az Ő öröksége dicsőségének gazdagsága a szentek között (19) és mi az Ő hatalmának felséges nagysága irántunk, akik hiszünk az Ő hatalma erejének ama munkája szerint.  
  
Azt kérem Istentől, hogy nyissa meg szívetek szemét, (***Isten igenis AKARJA, hogy láss!***) hogy fel tudjátok fogni (megismerjétek), milyen reménységre hívott el titeket, és milyen dicsőséges az a hatalmas örökség, amit Isten a saját népének szánt.

Ef.1:17 adjon nektek KIJELENTÉSNEK és BÖLCSESSÉGNEK Szellemét az Ő MEGISMERÉSÉBEN…

**MEGISMERÉS**: görög szerint „epignosis” azt jelenti tapasztalat, átélés szerinti megismerés. „Dianoia” belső szemek, képzelet!

Ef.1:18 Isten nyissa meg szívetek szemeit! A szívünknek – ami a szellemünk, elménk, lelkünk, lelkiismeretünk összessége – ennek van szeme, ami lát!!! A megértésünk szemei = a képzeletünk szemei (a fotó szóból ered)

Luk.1:51 – Büszkék voltak a képzeletükben… (szívük gondolatában = ezt látták a képzetükben…)

**Amire figyelsz, az valóságként jelenik meg a szellemvilágban!**

1Móz.11:6 – (Bábel tornyának építése) …semmi nem tarthatja őket vissza attól, hogy véghezvigyék, amit elképzeltek (angol szerint) MERT EZ EGY SZELLEMI TÖRVÉNY – még akkor is, ha hitetlenek művelték azt…

Zsid.12:2 **Nézzünk Jézusra** a hitünk kezdőjére és bevégzőjére! – Itt a nézés kétrészű: a szemmel és a „belső” szemmel való nézésre is vonatkozik (az elmével, szívünkkel való nézés is).  
2Kor.4:18 Nem a látható dolgokra nézünk, hanem a láthatatlanokra – Ezt hogy tesszük? **Hittel!**  
*Ha az Ige felszólít bennünket, hogy „nézzünk” az Úrra – akkor igenis láthatjuk Őt, máskülönben nem lehetne ez elvárás tőlünk…*  
2Kor.3:18 Mi fedetlen arccal szemléljük az Úr dicsőségét (13. verstől – Mózes..) LEPEL NÉLKÜLI LÁTÁS  
15. vers: amikor megtérünk az Úrhoz, lehull a lepel!  
Róm.9:31-32 **A hitetlenség befedi arcunkat** – tehát amiatt nem tudjuk Jézust meglátni!   
Róm.11:20,23 A hitetlenség megakadályozza, hogy mennyei helyekre lépjünk be…  
Ef.3:17 Hogy a Krisztus HIT ÁLTAL lakozzon a szívünkben. Ha pedig Ő a szívünkben lakozik, akkor igen is Rá nézhetünk, megláthatjuk Őt!

***HOGYAN LÁTHATUNK?***  
**Van egyetlen kivetítő vásznunk, képernyőnk, de három különféle kivetítőnk - projektorunk**.   
1. A saját elképzeléseink, elménkben lévő képeink  
2. Ami az ellenségtől jön  
3. Istentől jön.   
Arra kell törekednünk, hogy csakis az Úr „kivetítése” jelenjen meg a képernyőnkön!  
  
**2Kor.3:18 Fedetlen arccal szemléljük az Úr dicsőségét úgy, mint egy tükrön, vagy üvegen keresztül** – ez a „screen” görög kifejezés, mely nem más, mint a kivető vászon. Az Úr, mint egy tükör által kivetíti erre a képeket. Ez még egy „homályos látás ahhoz képest, ahogy meglátjuk majd Őt egy nap.  
AKKOR változunk el, amikor szemléljük, vagy nézzük az Urat (dicsőségről dicsőségre).

1Kor.13:12 Most tükör által homályosan látunk, akkor pedig színről-színre…  
Mintha egy üvegen néznénk keresztül, mert a szellemi látáshoz HITRE VAN SZÜKSÉG!  
  
**MINDNYÁJAN RENDELKEZÜNK LÁTÓ KÉPESSÉGGEL!** *Fontos, hogy odaszenteljük magunkat*, a szívünk szemeit az Úr számára! A képzelet képességét Isten adta nekünk, mert ezen keresztül akar velünk kommunikálni! TE DÖNTHETED EL, hogy MIT HELYEZEL ODA ARRA a KÉPERNYŐRE! Azt helyezed oda, amit elképzelsz!

A „pumpálást” neked kell megtenned – neked kell az Úrra nézned és onnantól Ő már átveszi az irányítást és már Ő ad képeket neked!

**8. LÁTNI SZELLEMBEN – (2) HOGYAN**

Jel.1:10-11 **Amikor szellemben volt** János az Úr napján – akkor hallott egy hangot és látott!!!   
3 lépés: Szellemben volt, nézte az Urat és hallotta Őt. Majd leírt mindent, amit hallott és látott.  
Jel.4:2-3 ismét – szellemben volt János és látott… János meglátta mindezeket szellemben: nézett és látott, figyelt és hallott…

Oda kell szentelned az Úrnak a látás képességed, mert te vagy a felelős azért, amiéről fantáziálgatsz, amit te képzelsz el. Te kontrollálod azt, hogy mit engedsz be – min kezdesz el fókuszálni és mit engedsz megjelenni a képernyődön, mert azonnal ott van mögötte az a „szellem” ami kapcsolódik ahhoz, amit elképzelsz. Ezért veszélyes, hogy pornográf jellegű dolgokat nézünk és képzelünk el, vagy bármit, ami negatív! LEZÁRHATOD AZT SAJÁT AKARATODDAL – HOGYAN? Úgy, hogy a helyett elkezdesz az Úrra fókuszálni, vagy figyelni!

**Fil.4:8 Amik csak igazak, amik csak tisztességesek, amik csak igazságosak, amik csak tiszták, amik csak kedvesek, amik csak jó hírűek, ha van valami erény és ha van valami dicséret, ezekről gondolkodjatok!**  
Ha olyan dolgok jelennek meg a képernyőnkön, ami ezekkel a gondolatokkal ellentétesek, azok NEM Istentől vannak – bármennyire is „szelleminek érzed magad” akkor, amikor jöttek ezek a képek… Még a legintimebb, legbensőségesebb ima, vagy imádat közben Istennel is megjelenhetnek olyan képek, melyeket az ellenség próbál a képernyőnkön megjeleníteni. Egyszerűen csak ki kell kapcsolnod azt a képet és Istent kell megjelenítened! Ezt te befolyásolhatod, ezt neked kell megtenned!!!

Fontos, hogy ERŐS legyen a szellemed, mert ha nem erős a szellemed, a hited szintje lent van, és ha nem hiszel, nem vagy képes megállapítani, hogy kitől látsz és nem bízol abban a képben sem, amit Isten mutat neked…

Ha volt valami rossz dolog, aminek a képe még mindig valóságosan és élénken megjelenő – ez olyan, mintha egy felvételről újra és újra lejátszanák azt előtted (ezt tehetik gonosz szellemek!). Ezt Isten elé kell vinned és MEG KELL TÉRNED az Úr előtt! Isten ereje ezt úgy ki tudja törölni belőlünk, mint ahogy letörlik a videó kazettát! Jézus vérét (Úrvacsora formájában) vehetjük és látnunk kell, hogy elmossa a tudatalattink azon területeit, ahonnan ki kell törölnie ezeket a képeket – hogy ne zavarhassák meg az „adást” amikor Istenre próbálunk figyelni.

**VANNAK KÜLSŐ KÉPEK IS**Ezt magadon kívül látod, mint egy filmet – vagy úgy, mintha a falra vetítenék, vagy hasonlóan a hologramhoz. Ahogy kifejleszted a „belső” látásod, a „külső” látásod is automatikusan fejlődik. Amikor olvasod Isten Beszédét, képzeld magad elé azt, amit látsz, és interaktív módon kapcsolódj be abba!

2Kir.6:17 Elizeus imádkozott, hogy nyissa meg Isten a szolga szemeit, hogy lásson és látta a tüzes lovakat és szekereket (külső képként).

A külső képek is ugyanazon a „képernyőn” jelenik meg, mint a belső képek – ez pedig az elménk képzeletének helye!

Meg kell tanulnunk megkülönböztetni, honnan jönnek a képek! (Magunktól, sátántól vagy Istentől)  
Jn.4:1-2 Szeretteim ne higgyetek minden szellemnek, hanem próbáljátok meg a szellemeket, hogy Istentől vannak –e… (2) Erről ismerjétek meg Isten Szellemét…

**Amikor az ellenség próbál „vetíteni”:**Gyakran villanó fények, betolakodó, alkalmatlankodó, hívatlanul érkezett, hirtelen jövő gondolatok, melyek felülírják az előzményeket, melyek negatív érzésekkel jár együtt. Erőteljesen, élénken jelennek meg. Negatívak és destruktívak – romboló hatásúak. Rád erőszakolja magát. Együtt járhat félelemmel, vádlás és kárhoztatással, az egónknak tetsző dologgal. HA NINCS BENNE SZERETET, nem Istentől van! Isten soha nem kényszerít! Bármilyen kényszerítő jellegű sürgető dolog az ellenség eszköze.

**A Szent Szellem képei:**Általában halványan megjelenő, nem betolakodó. Ha nem figyelünk rá, csak átsuhan az elménken és el is tűnik, és jó érzéssel jár együtt. Általában akkor jön, amikor lecsendesedsz, békés, nyugodt vagy. Építő, oktató jellegű, megnyugtató, hitet, erőt és jó gyümölcsöket terem benned! Megvilágosodást, értelmet, ismeretet és MINDIG ALÁZATOT HOZ MAGÁVAL!

Ha meghalnánk ma és kiszállna a szellemünk a testünkben, mindazt láthatná, ami a szellemvilágban van (látná az angyalokat, a szenteket, Istent, stb.) akkor miért nem látjuk most, holott a szellemünk bennünk van? Azért, mert át kell, hogy menjen ez az elménken keresztül – tehát a lelkünkön és testünkön keresztül – ezért ennyire fontos ezekkel a területekkel foglalkozni! Amikor a szellemed benned van, fel van öltözve a lelkeddel (mint egy ruházattal) és be van „zárva” a testedbe, mint egy dobozba… Az elménk képernyőjén keresztül kommunikál velünk! Ezért ennyire fontos ennek a megértése!!!